
Că sunt vremuri ciudate n-o vedem doar din nebunia evenimentelor care se succed, ci și și din anumite 
evenimente care n-ar trebui să existe. Sunt nori negri deasupra Muntelui Athos, locul în care pacea a fost 


constanta timp de-atâta amar de vreme. lată că nebunia lumii actuale lovește și acolo. Și de lovit lovește dur. 


Cu toate că este locul în care lupta se dă pe tărâm spiritual, în interiorul Muntelui Athos sunt dintotdeauna 
anumite diferențe. Cu toate acestea, de-a lungul timpului, pacea și-a făcut mereu loc acolo. Pare însă că, 
după nebunia pandemică, un diavol a intrat, răscolind oamenii și locurile. 


Nu cu mult timp în urmă, soseau comunicate de la Moscova referitoare la iminenta expulzării călugărilor ruși 
de la Athos. Pentru cei care nu știu, Rusia a investit enorm în Athos, reconstruind mânăstirile străvechi si 
sprijinind călugării care au făcut efectiv să renască viata duhovnicească a Rusiei din peninsulă. Evenimentele 


din Ucraina și răcirea relațiilor dintre Pariarhia Rusă și cea din Constantinopol, au făcut ca viata călugărilor ruși 
de la Athos să fie pusă sub semnul întrebării. La un moment dat se zvonise ca Mitsotakis s-a înţeles cu 


prevestitoare de furtună. 


Din punct de vedere legal, Muntele Athos se subordonează Greciei, dar din punct de vedere spiritual este 
subordonat direct Patriarhiei Constantinopolului. Această dublă subordonare creează probleme mari întrucât, 
după cum bine știți, Patriarhia Constantinopolului este una lipsită de putere politică si, deci, susceptibilă unor 
aranjamente nu tocmai ortodoxe. Aţi constatat probabil, de-a lungul timpului, numeroase controverse izbucnite 


ca efect al acțiunilor acestei patriarhii. 


Diferendele dintre rușii și grecii de la Athos au apărut încă din perioada pandemiei, atunci când grecii, într-o 
nebunie greu de explicat, au impus călugărilor din subordine vaccinarea obligatorie. Totul a început de la 
ordinul părintelui Efrem, cel care fusese chiar întemnițat de forțele polițienești înainte de pandemie. Într-un 
imbold greu de explicat, Efrem le-a ordonat tuturor călugărilor din subordinea sa vaccinarea obligatorie. Și 
așa, treptat, virusul vaccinării s-a răspândit peste tot prin Munte. Au existat câteva excepții, iar rușii au fost una 
dintre ele. Inclusiv românii de pe Athos au refuzat vaccinul. De-aici, de la o temă care n-ar fi trebuit să 
reprezinte o problemă în Munte, s-a ajuns la discuţii destul de dure. Acum, ca efect al Războiului din Ucraina, 
călugării ruși de la Athos încep să simtă un vânt nefast. 


Cum eliminarea lor de-acolo nu se poate face brusc, trebuie să se creeze un precedent. lar acest precedent 
pare a fi Mănăstirea Esfigmenu. Încă din anii 70 călugării acestei mănăstiri se află într-un război deschis cu 
Patriarhia Constantinopolului. Ei consideră că Patriarhia a trădat ortodoxia și, de aceea, au ieșit de sub 
autoritatea lui Bartolomeu. Doar că o asemenea măsură este una nevăzută până acum. De altfel, dacă mai 
ţineţi minte, întreg Muntele și-a exprimat rezerva legată de Sinodul din Creta, considerat de ortodocșii 
adevăraţi drept un „sinod tálháresc”. lar la acel sinod, Patriarhia Constantinopolului a fost învârtitorul-șef. 


Revenind la problemele Mănăstirii Esfigmenu, vă voi mai spune că aici e o problemă care depășește teritoriul 
confesional, semnalizánd o ruptură inclusiv în societatea greacă, unde procurorii — după modelul patentat la 
noi — fac legea după bunul plac sau la ordinele venite „pe sistem”. De exemplu, în 2008, procurorul care se 
ocupa de „problemele” de la Esfigmenou — arondat Tribunalului din Salonic — trimitea scrisori publice în care 
se întreba retoric „cât mai poate sta statul spectator în fata acestor așa-ziși călugări care-l sfidează pe 
Bartolomeu si întreaga ierarhie bisericeascá?”. Aproape că te pufneste râsul. Reprezentantul statului elen se 
comportă precum o gardă de corp de-a lui Bartolomeu, cel aflat, din punct de vedere civil, sub autorităţile 
turce. 


E drept că nu doar autorităţile civile sunt împotriva călugărilor de acolo, ci și Sfânta Chinotită a Muntelui Athos, 
cea care a recomandat evacuarea călugărilor, „dar nu cu forța”. Încă de pe vremea când haoticul procuror 
făcea scrisori deschise, am avut o primă confruntare cu forțele de poliție care au înconjurat mănăstirea. Doar 
că lupta a fost câștigată de călugări în justiție. Consiliul de Stat, instanța supremă din Grecia, a decis că nu e 
în atributiunea statului decizia referitoare la diferendele religioase dintre Mănăstire și Patriarhia 


Constantinopolului, acţiunea de evacuare fiind deci una fără suport legal. Si uite-asa, cei 600 de polițiști care 
înconjuraseră și izolaseră Mănăstirea au dispărut ca prin farmec. 

să desfășoare această operaţiune, dar e limpede că avem de-a face cu o nouă mişcare ilegală din partea 
statului elen. Călugării de la Esfigmenu sunt hotărâți să reziste si de data aceasta. Uniti sub deviza „ortodoxie 
sau moarte”, călugării de la Esfigmenou au declarat că nu vor rămâne inerti in fata forțelor de poliţie, fiind 
decisi sá riposteze. Este unul dintre cele mai dure momente, ceva ce nu s-a mai văzut pana acum. Nu trebuie 
ignorat nici că decizia ilegală a poliției a stârnit furia multor greci care sunt decisi să meargă pe Athos și sá 
lupte împotriva forțelor de ordine grecești. 


În fata acestor acţiuni stai si te întrebi dacă nu cumva statul grec n-ar avea ceva mai bun de făcut. De 
exemplu, preţurile la energie au explodat și viața de zi cu zi a grecului este una de coșmar. Oare nu cumva 
statul grec ar avea treburi mai importante de făcut? Bineînţeles că da, însă, de la venirea la putere a lui 
Mitsotakis, Grecia a intrat în cea mai nefastă perioadă a sa. Executivul — îmbogăţit cu tot arsenalul woke- 
LGBT - pare a fi uitat că altele sunt priorităţile, preferând să intre cu bocancii în zone care efectiv nu-i aparțin. 


Însă nimic nu e întâmplător pe lumea asta. Din păcate, călugării de la Esfigmenu sunt victimele perfecte. Nu 
din cauză că s-ar vrea să se pună ordine sunt ei atacați acum de forțele guvernamentale, ci pentru că se 
dorește un precedent necesar evacuării rușilor din Munte. Așadar, din păcate, călugării de la Esfigmenu sunt 
tapii ispásitori necesari forțelor politice din Grecia pentru a pune în aplicare o nouă poruncă ticăloasă, aceea 
de eliminare a călugărilor ruși de pe Athos. 


Sunt semne ciudate, nori negri care se strâng deasupra Muntelui. Călugării care s-au bucurat de fondurile 
europene vor vedea în scurt timp reversul medaliei. Deja, între autorităţile laice de la Atena se vorbește despre 
presiuni exercitate de Uniunea Europeană în vederea acceptării femeilor pe Munte. Totul, desigur, ca efect al 
legilor anti-discriminare. Si uite-așa, după ce s-au bucurat de argintii Uniunii Europene, acum călugării de- 
acolo vor trebui sá se supună si legilor acestora. Eliminarea rușilor si a celorlalți revoltați de pe Munte va avea 
ca efect și schimbarea raportului de forțe din conducerea Muntelui, făcând așadar mult mai facilă 
implementarea reglementărilor dorite de UE. 


lată așadar că vin vremuri tare ciudate. lar ceea ce vedem acum e doar începutul, preambulul vremurilor 
obsedante care ne așteaptă. 

